Թեև տնտեսվարողների՝ օֆշորային ֆինանսական կենտրոնների տրամադրած հարկային արտոնություններից կամ պետական կարգավորման առավել մեղմ մեխանիզմներից օգտվելու ձգտումները միանգամայն ընդունելի են և օրինական, օֆշորները լայնորեն օգտագործվում են նաև փողերի լվացման, կաշառակերության և ապօրինի հարստացման հետքերի վերացման նպատակներով: Ուստի, կապիտալի ապօրինի արտահոսքը կանխարգելելու և բյուջեի հարկային մուտքերի կորուստից խուսափելու նպատակով որոշ երկրների կողմից ակտիվորեն տարվում է հակաօֆշորացման քաղաքականություն: